بیرلشمیش میلتلر گوونلیک شوراسی، دؤنم باشقانلیغینی اوستلنن بریتانیانین طلبی ایله "اولوسلارآراسی باریش و گوونلییه تهدیدلر" اوزرین‌ده بیرلشمیش میلتلر باش کاتیبی آنتونیو گوترش‌ین سوندووغو راپورو دارتیشماق اوچون توپلاندی.
اینگیلتره خاریجی ایشلر باخانی جر‌می هانت باشقانلیغی ایله دوزنلنن توپلانتی‌دا هانت، شورا عضولرینه آشیریلیق‌چی قروپلارین یاراتدیغی ترور تهلوکه‌سینه قارشی اورتاق دوروشون ضروری اولدوغونو بیلدیردی.
بیرلشمیش میلتلر تروریزمله مباریزه افیسینین باشقانی ولادیمیر وورونکوو، شورادا گوترشین ترورلا مباریزه راپورونون آیرینتیلارینی پایلاشدی.
وورونکوو،
"داعش، اؤنملی ایتکیلر وئرسه ده جدی بیر قایغی قایناغی اولماغا داوام ائدیر. ۲۰۱۷نین سونون‌دان بو یانا داعش عراق‌دا اودوزدو و سوریه‌ده جدی بیر چؤکوش یاشادی. سوریه‌ده و عراق‌دا بعضیلری آکتیو اولاراق ساواشان ۲۰ مین‌دن آرتیق داعش‌لی هؤرگوته رغبت بسله‌یه‌ن توپلوملار و چؤللوک ساحه‌ده گیزلنیر" ایفاده‌سینی ایشلتدی.
راپوردا، خاریجی تروریست ساواشچیلارین دا یاراتدیغی تهدیده توخونولدوغونو بیلدیره‌ن وورونکوو،
"سوریه و عراق‌داکی ایر‌لیله‌مه‌لری دوردو آنجاق بونلارلا مباریزه  گؤزلنندن یاواشدیر و بو جدی تهدید یارادیر" دئیه دانیشدی.
